## Izmjene i dopune Upute za provedbu Odluke o uvjetima i načinu obavljanja platnog prometa s inozemstvom

### NN 37/2006 (3.4.2006.), Izmjene i dopune Upute za provedbu Odluke o uvjetima i načinu obavljanja platnog prometa s inozemstvom

# HRVATSKA NARODNA BANKA

**922**

Na temelju članka 39. stavka 3. Zakona o Hrvatskoj narodnoj banci (»Narodne
novine«, br. 36/2001.) te točke XVII. Odluke o uvjetima i načinu obavljanja
platnog prometa s inozemstvom (»Narodne novine«, br. 88/2005. i 18/2006.)
guverner Hrvatske narodne banke donosi

## IZMJENE I DOPUNE

### UPUTE ZA PROVEDBU ODLUKE O UVJETIMA I NAČINU OBAVLJANJA PLATNOG PROMETA S INOZEMSTVOM

I.

U Uputi za provedbu Odluke o uvjetima i načinu obavljanja platnog prometa s
inozemstvom (»Narodne novine«, br. 136/2005. i 143/2005. – ispravak) u točki
13., stavku 2., tekst »te polje 52a postaje obavezno polje u toj poruci« mijenja
se i glasi: »te polje 50k i polje 52a postaju obavezna polja u toj poruci.«

II.

U točkama 18., 20., 21. i 22. tekst »račun 2501« mijenja se i glasi: »račun iz
skupine 25.«

III.

U točki 26., alineji 3. riječ »korisnik« mijenja se i glasi: »korisnika«.

IV.

U točki 44., stavku 1. tekst »slobodnih profesija« mijenja se i glasi: »za koju
se prema propisima nije dužna registrirati.«

V.

Iza točke 46. dodaje se točka 46.a, koja glasi:
»Naplate i plaćanja s računa rezidenta fizičke osobe koja u Republici Hrvatskoj
boravi na osnovi važeće dozvole boravka u trajanju od najmanje 183 do godinu
dana, obavljaju se u skladu s deviznim propisima koji se odnose na rezidente.
Naplate i plaćanja između fizičkih osoba iz prethodnog stavka i drugih
rezidenata banka obrađuje Nalogom 10 odnosno Nalogom 14 uz navođenje
odgovarajuće šifre osnove osnovnog posla, a naplate i plaćanja s nerezidentima
obrađuju se Nalogom 11 uz navođenje šifre osnove 870.«

VI.

U točki 103. dodaje se stavak 5., koji glasi:
»Naplate i plaćanja po kreditnim poslovima s inozemstvom te plaćanja na osnovi
poslova iz točke 31. ove upute ne smiju se obavljati putem MPU.«

VII.

U točki 104., stavku 3., iza riječi »isplatu korisniku MPU« dodaju se riječi »na
njegov račun«.

VIII.

Točka 106. mijenja se i glasi:
»Međusobna plaćanja između poštanskih uprava pojedinih zemalja i Hrvatske pošte
d.d. obavljaju se prijebojem međusobnih dugovanja i potraživanja, a plaćanja i
naplate razlika u neto iznosu banka obrađuje kao redovno plaćanje ili naplatu iz
inozemstva uz primjenu šifre osnova 690 – Ostali transferi.«

IX.

Točka 123. mijenja se i glasi:
»Iznimno od točke 120., 121. i 122. ove upute, naplatu u kunama s kunskog računa
nerezidenta u korist rezidenta radi plaćanja iznosa do 5.000,00 kuna uz
odgovarajuću šifru osnove te plaćanja troškova s raznih osnova (režije – šifra
osnove 376) i isplate plaća u Republici Hrvatskoj (šifra osnove 405), bez obzira
na iznos, naplatna banka obrađuje Nalogom 11 i knjiži:
– duguje račun 809 ili 819,
– potražuje račun 100.
Isplatna banka knjiži:
– duguje račun 100,
– potražuje račun iz skupine 80 korisnika naplate ili račun iz skupine 24.«

X.

U drugoj rečenici točke 128. riječ »naloga« zamjenjuje se riječju »sredstava«.

XI.

U točki 136 opis broja 60000031 mijenja se i glasi:
»fizička osoba koja obavlja djelatnost za koju se prema propisima nije dužna
registrirati«.

XII.

U točki 139. riječi »1. travnja 2006.« zamjenjuju se riječima »1. lipnja 2006.«

XIII.

U prilogu 1, u polju 17 Naloga 10 brišu se riječi »u kunama«.
Opis popunjavanja polja 17 mijenja se i glasi:
»Troškovi banaka u zemlji iskazuju se u valuti priljeva.«

XIV.

U prilogu 2, u dijelu koji se odnosi na opis popunjavanja polja Naloga 11, u
stavku 2, drugoj alineji, iza riječi »šifara osnove« dodaje se broj »289« te se
dodaje nova alineja koja glasi: »– šifara osnove 750, 850 i 530 samo za repo
poslove.«

XV.

U prilogu 3, u polju 6 Naloga 14 te u dijelu koji se odnosi na opis popunjavanja
istog polja briše se riječ »inozemne«.

XVI.

U prilogu 1 (Nalog 10), prilogu 3 (Nalog 14) i prilogu 5 (Nalog 15a), u dijelu
koji se odnosi na opis popunjavanja polja »broj prijave kreditnog posla«, u
zagradi se brišu riječi »repo poslovi«.

XVII.

Ove izmjene i dopune Upute za provedbu Odluke o uvjetima i načinu obavljanja
platnog prometa s inozemstvom stupaju na snagu osmog dana od dana objave u
»Narodnim novinama«.

O. br. 224/2006.
Zagreb, 30. ožujka 2006.

Guverner
Hrvatske narodne banke
**dr. sc. Željko Rohatinski**, v. r.

Izmjene i dopune, NN 37/2006-922
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)